**Matthew "Matt" Gilroy** (s. 30. heinäkuuta 1984 North Bellemore, New York, Yhdysvallat) on yhdysvaltalainen jääkiekkopuolustaja, joka pelaa Sveitsin NLA-sarjan Rapperswilissa. Hänen vahvuuksiin kuuluu luistelu, hyökkäyspään pelaaminen, kiekonsiirtäminen ja kahden suunnan pelaaminen. Gilroyn tulisi kuitenkin käyttää varsin isoa kokoaan enemmän hyödyksi. Hänen muihin heikkouksiin kuuluu ruuhkassa pelaaminen. Hän laukoo oikealta.

Ura
---

### Seuraura

Gilroy Bostonin yliopistojoukkueen paidassa NCAA:n mestaruuteen päättyneellä kaudellaan 2008–2009.
Gilroy kävi lukion St. Mary's High Schoolissa, josta hän valmistui vuonna 2003. Vuosina 2003–2005 hän pelasi EJHL-junioriliigaa New York Apple Coren ja Walpole Starsin joukkueissa. Vuodet 2005–2009 Gilroy kävi Bostonin yliopistoa. Hän voitti Hockey Eastin mestaruuden vuosina 2006 ja 2009, joista jälkimmäisenä mainittuna koko NCAA:n mestaruuden. Gilroy oli joukkueensa tehokkain puolustaja kolmella jälkimmäisellä kaudellaan. Viimeisellä yliopistokaudellaan 2008–2009 hän toimi BU:n kapteenina ja oli tehoilla 8+29=37 koko Hockey Eastin tehokkain puolustaja, sijoittui sarjan pistepörssissä kymmenenneksi sekä syöttöpörssissä viidenneksi. Gilroy valittiin Hockey Eastin ensimmäiseen tähdistökentälliseen vuosina 2008 ja 2009. Vuonna 2009 hänet palkittiin koko NCAA:n parhaana pelaajana Hobey Baker Awardilla.

Gilroy oli jo kolmannen yliopistokautensa jälkeen useiden NHL-seurojen kiikarissa ja sai sopimustarjouksia NHL-varaamattomana vapaana agenttina, mutta hän tahtoi käydä kuitenkin yliopiston loppuun. Valmistuttuaan Gilroy teki huhtikuussa 2009 kaksivuotisen ja yksisuuntaisen, 3,5 miljoonan dollarin arvoisen sopimuksen New York Rangersin kanssa. Hän pelasi NHL:ssä tulokaskautensa 2009–2010 aikana 69 runkosarjaottelua tehopistein 4+11=15. Gilroy teki NHL-debyyttinsä kauden avauskierroksella 2. lokakuuta 2009 vieraissa Pittsburgh Penguinsia vastaan. Hänen NHL-uransa avausmaali syntyi 5. lokakuuta 2009 vieraissa New Jersey Devilsin Martin Brodeurin taakse. Gilroyn osuma jäi ottelun voittomaksi. Hän sai kauden aikana tililleen myös viisi AHL-ottelua Hartford Wolf Packissa.

Kahden Rangersissa vietetyn vuoden jälkeen Gilroy siirtyi kaudeksi 2011–2012 Tampa Bay Lightningin riveihin. Siirtotakarajalla, helmikuussa 2012 hänet kaupattiin Ottawa Senatorsiin vaihdossa Brian Leehen. Gilroy teki runkosarjan NHL:ssä yhteensä 67 runkosarjaottelussa tehot 3+17=20, mikä on hänen yhden kauden piste-ennätyksensä liigassa. Kaudeksi 2012–2013 Gilroy palasi New York Rangersin organisaatioon. Hän teki NHL:n työsulun takia lokakuussa 2012 AHL-sopimuksen sen farmijoukkue Connecticut Whalen kanssa ja palaisi mahdollisesti Rangersin NHL-joukkueeseen työsulun päätyttyä. Gilroy teki näin ollen työsulun päätyttyä, tammikuussa 2013 loppukauden kattaneen sopimuksen Rangersin kanssa.

Heinäkuussa 2013 Gilroy teki vuoden mittaisen ja kaksisuuntaisen sopimuksen Florida Panthersin kanssa.

Kaudeksi 2014–15 Gilroy siirtyi vuoden mittaisella sopimuksella KHL-joukkue Atlantiin. Hän teki 60 ottelussa 9 maalia ja antoi 24 maaliin johtanutta syöttöä.

Kaudeksi 2015–16 Gilroy teki kaksivuotisen sopimuksen KHL-joukkue Spartak Moskovan kanssa. Ensimmäisellä kaudella Gilroy teki 6 maalia ja antoi 9 maaliin johtanutta syöttöä. Toisella kaudella hän teki 7 maalia ja antoi 31 maaliin johtanutta syöttöä ja sijoittui näin KHL:n puolustajien pistepörssin sijalle 2.

Kaudeksi 2017–18 Gilroy teki vuoden mittaisen sopimuksen KHL-seura Jokereiden kanssa.

Gilroy siirtyi toukokuussa 2018 Sveitsin NLA-sarjan Rapperswiliin yksivuotisella sopimuksella.

### Maajoukkueura

Gilroy edusti Yhdysvaltoja MM-kilpailuissa vuonna 2010. Hän oli kolmella osumallaan turnauksen eniten maaleja tehnyt puolustaja. Gilroy valittiin edustamaan maataan, Yhdysvaltoja vuoden 2018 talviolympialaisiin.

Muuta
-----

Gilroy on yksi Frank ja Peggy Annin kahdeksasta lapsesta. Hänen isänsä Frank pelasi koripalloa ja on St. John's Basketball Hall of Famen jäsen. Myös Gilroyn isoveli Frank Jr. pelasi koripalloa. Hänen pikkuveljensä Kevin pelasi Mattin kanssa yhtäaikaa Bostonin yliopistojoukkueessa kaudella 2008–2009. Matt Gilroy on harrastanut myös lacrossea, jota hän pelasi menestyksekkäästi St. Mary's High Schoolin joukkueessa.

Gilroy on käyttänyt pelinumeroaan 97 edesmenneen veljensä Timmyn muistolle. Timmy menehtyi vain 8-vuotiaana polkupyöräonnettomuudessa. Veljekset pelasivat juniorina jääkiekkoa pelinumeroilla 97 ja 98 kunnianosoituksena numerolla 99 pelanneelle Wayne Gretzkylle. Bostonin yliopistojoukkueessa ei perinteisesti käytetty suuria pelinumeroita niiden mahtipontisuuden vuoksi, mutta joukkueen päävalmentaja Jack Parker teki kuitenkin tunnesyistä poikkeuksen Gilroyn kohdalla, joka sai numeron 97 käyttöönsä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | New York Apple Core | EJHL | 35 | 6 | 14 | 20 | 18 | – | – | – | – | – |
| 2004–2005 | Walpole Stars | EJHL | 55 | 24 | 29 | 53 | 20 | – | – | – | – | – |
| 2005–2006 | Boston Univ. | NCAA | 36 | 2 | 6 | 8 | 8 | – | – | – | – | – |
| 2006–2007 | Boston Univ. | NCAA | 39 | 9 | 17 | 26 | 14 | – | – | – | – | – |
| 2007–2008 | Boston Univ. | NCAA | 40 | 6 | 15 | 21 | 12 | – | – | – | – | – | Ykköstähdistö |
| 2008–2009 | Boston Univ. | NCAA | 45 | 8 | 29 | 37 | 12 | – | – | – | – | – | Ykköstähdistö |
| 2009–2010 | Hartford Wolf Pack | AHL | 5 | 0 | 4 | 4 | 4 | – | – | – | – | – |  |  |  |  |  |  | MM | 6 | 3 | 1 | 4 | 0 |
|  | New York Rangers | NHL | 69 | 4 | 11 | 15 | 23 | – | – | – | – | – |
| 2010–2011 | New York Rangers | NHL | 58 | 3 | 8 | 11 | 14 | 5 | 1 | 0 | 1 | 2 |
| 2011–2012 | Tampa Bay Lightning | NHL | 53 | 2 | 15 | 17 | 16 | – | – | – | – | – |
|  | Ottawa Senators | NHL | 14 | 1 | 2 | 3 | 2 | 3 | 0 | 0 | 0 | 0 |
| 2012–2013 | Connecticut Whale | AHL | 34 | 6 | 9 | 15 | 14 | – | – | – | – | – |
|  | New York Rangers | NHL | 15 | 0 | 0 | 0 | 6 | – | – | – | – | – |
| 2013–2014 | San Antonio Rampage | AHL | 41 | 10 | 11 | 21 | 0 | – | – | – | – | – |
|  | Florida Panthers | NHL | 16 | 1 | 1 | 2 | 6 | – | – | – | – | – |
| 2014–2015 | Atlant | KHL | 60 | 9 | 24 | 33 | 14 | – | – | – | – | – |
| 2015–2016 | HK Spartak Moskova | KHL | 49 | 6 | 9 | 15 | 12 | – | – | – | – | – |
| 2016–2017 | HK Spartak Moskova | KHL | 57 | 7 | 31 | 38 | 8 | – | – | – | – | – |
| 2017–2018 | Jokerit | KHL | 55 | 7 | 20 | 27 | 10 | 9 | 1 | 10 | 11 | 0 |
| 2018–2019 | Rapperswil-Jona Lakers | NLA | 13 | 1 | 3 | 4 | 2 | – | – | – | – | – |
| 5 kautta | yhteensä | NHL | 225 | 11 | 37 | 48 | 67 | 8 | 1 | 0 | 1 | 2 |
| 4 kautta | yhteensä | KHL | 221 | 29 | 84 | 113 | 44 | 9 | 1 | 10 | 11 | 0 |
| 3 kautta | yhteensä | AHL | 81 | 16 | 24 | 40 | 18 | – | – | – | – | – |

Lähteet
-------

* Matt Gilroy The Internet Hockey Databasessa (englanniksi)
* Matt Gilroy Legends of Hockey -sivustolla (englanniksi)
* Matt Gilroy *Elite Prospects*. Everysport Media Group AB.  (englanniksi)

### Viitteet

1. ↑  Malinowski, Mark: Matt Gilroy – The Hockey News  13.12.2009. The Hockey News.  Arkistoitu 5.3.2016. Viitattu 17.7.2013. (englanniksi)
2. ↑  Matt Gilroy – The Hockey News
3. 1 2 3 4  EliteProspects
4. ↑  HockeyDB
5. ↑  Legends of Hockey
6. 1 2 3  Vecsey, George: A Late Bloomer Sticking to His Mission  22.1.2009. New York Times. Viitattu 17.7.2013. (englanniksi)
7. ↑  Hobey Baker winner Gilroy signs two-year deal with Rangers  17.4.2009. The Sports Network. Viitattu 17.7.2013. (englanniksi)
8. 1 2  Defenseman Gilroy returns to Rangers  13.1.2013. New York Rangers. Viitattu 17.7.2013. (englanniksi)
9. ↑  Buffalo teki jatkosopimuksia  19.7.2011. Jatkoaika.com. Viitattu 17.7.2013.
10. ↑  NHL:n siirtotakarajalla tapahtui  27.2.2012. Jatkoaika.com. Viitattu 17.7.2013.
11. ↑  Del Zotto jatkosopimukseen Rangersin kanssa  14.1.2013. Jatkoaika.com. Viitattu 17.7.2013.
12. ↑  Florida Panthers Sign C Jon Matsumoto & D Matt Gilroy  8.7.2013. SUNRISE, Fla.:  Florida Panthers. Viitattu 17.7.2013. (englanniksi)
13. ↑  SCRJ Lakers verpflichten Matt Gilroy (USA)  15.5.2018. SCRJ Lakers.  Arkistoitu 25.9.2018. Viitattu 25.9.2018. (saksaksi)
14. ↑   (Arkistoitu – Internet Archive)
15. ↑  Matt Gilroy Profile – Official Website of the Boston University Department of A Boston University.  Arkistoitu 7.3.2009. Viitattu 17.7.2013. (englanniksi)